marraskuu | 2010 | Rutinoff Blogi
Rutinoffin kuskin tarina nro 242 on julkaistu
29.11.2010 Rvaa	Kommentoi
Kiireestä johtuen tämä ilmoitus tulee päivän jälkijunassa. Tässä Rutinoffin kuskin tarinassa saatetaan päätökseen muutamassa osassa julkaistu tarina Oskari Närän Toyota-ongelmista. Elämä autojen vikojen kanssa on todellisessa elämässä ihmeellistä, mutta näissä tarinoissa se on viety aivan uudelle tasolle. Olkaa hyvät, tarina on tässä: Keisarin lait
Kääpiöpinserikuulumisia 20.11.2010
Edellisistä koirien kuulumisista on vierähtänyt jo jokunen viikko. Nyt on Kris avannut sanaisen luuläpensä ja kertoilee sivuillaan uusimmista kuulumisistaan kuvan kera. Koira-asioista kiinnostuneet, käykää lukaisemassa kääpiöpinserikuulumiset.
Ernesti Kilarin kolmas viikko
14.11.2010 Rvaa	Kommentoi
Ettei vaan lukeminen loppuisi kesken, niin nyt Ernestin elämän kolmas viikko on laitettu yhteen siistiin pdf-tiedostoon. Tarjolla on peräti 138 sivua aivan älytöntä tekstiä, jonka tulkitseminen on täysin lukijan omalla vastuulla. Se saattaa vaikuttaa yöuniin, ihmissuhteisiin, seksielämään, koulumenestykseen, parisuhteeseen, vatsalihaksiin, auton polttoaineenkulutukseen yms. Olkaa siis varovaisia lukemanne tekstin suhteen. Tämän viikon aikana Ernesti ottaa pari isoa askelta Ilonan kanssa ja alkaa elämään melkein kuin parisuhteessa pitää elää, mutta omalla tyylillään. Olkaa hyvät: Ernestin kolmas viikko.
Rutinoffin kuskin tarina nro 241 on julkaistu
Nyt olisi jälleen aika siirtyä hetkeksi lukemisen pariin, eli seuraamaan Rutinoffin kuskin puuhastelua merkillisessä Toyota-merkkiliikkeessä. Tosikoimmille lukijoille tiedoksi, että nämä tarinat eivät ole totta. Lisäksi kerrottakoon, että missään kohtaa kirjoittajan näppäimistön läheisyydessä ei ole pyhää vihaa Toyotaa kohtaan (joku lukija joskus luuli niin), vaan aihe on muuten vain niin hauska. Toyota on valikoitunut kestohuumorin aiheeksi syystä, että niitä on niin paljon, ei henkilökohtaisista syistä tai automerkin huonoudesta / hyvyydestä. Tässä tarina nimeltä: Heikompiosaiset
Ernesti Kilarin toinen viikko
7.11.2010 Rvaa	Kommentoi
Harrastin pientä sunnuntaipuuhastelun ja tein Ernesti Kilarin toisesta viikosta yhden pdf-tiedoston, josta se on erittäin helppo lukea vaikka kerralla. Nyt olisi siis ladattavissa 114 sivua aivan järjetöntä touhua mitä erikoisimpien ongelmien ja omituisuuksien parissa. Sekaan mahtuu myös seksiä ja kauniita naisia. Tämän viikon osalta ei ole luvassa mitään ennalta julkaisematonta materiaalia, se koski vain ensimmäistä viikkoa.
Olkaa hyvät: Ernesti Kilarin toinen viikko